તેમનાં મૃત્યુથી ભગતસિંહ-યુગનો છેલ્લો સિતારો પણ અસ્ત પામ્યો. એ પૂર્વે બટુકેશ્વર દત્તે વિદાય લીધી તે દિલ્હીની એક હૉસ્પિટલમાં. કૅન્સર થયું હતું, પણ તેમના ચિંતનને કોઈ રોગગ્રસ્ત કરી શક્યું નહોતું. હૉસ્પિટલના કમરામાં, સામાન્ય સારવારથી ઘેરાયેલા બટુકેશ્વરે ક્રાંતિ અને ક્રાંતિકારની આદ્યાત્મિક ચરમસીમા વિશે જે વાત કરી તે મારા હૃદયપટ પર આજેય એવી ને એવી જ અ-ક્ષત જળવાયેલી છે.